62005TJ0138_LT
Subject of the case
Subject of the case
Dalykas
Pagal arbitražinę išlygą EB 238 straipsnio prasme pateiktas prašymas, kuriuo siekiama įpareigoti Impetus Symvouloi Michanikoi – Kainotomia kai Technologia EPE
grąžinti Komisijai dalį sumos, kurią Europos bendrija sumokėjo pagal sutartį Nr. COP 493 Invite (Inland Navigation Telematics) ir sutartį Nr. TR 1006 Ausias (Att in Urban Sites with Integration and Standardisation), sudarytas remiantis 1994 m. balandžio 26 d. Europos Parlamento ir Tarybos sprendimu 1110/94/EB dėl ketvirtosios tyrimų, technologijų vystymo ir demonstravimo veiklos bendrosios programos (1994–1998) (OL L 126, p. 1), ir dalį sumos, sumokėtos pagal sutartį Nr. V 2043 Artis (Advanced Road Transport Informatics in Spain), sudarytą remiantis 1990 m. balandžio 23 d. Sprendimu 90/221/Euratomas, EEB Taryba dėl tyrimų ir technologijų vystymo veiklos bendrosios programos (1990–1994) (OL L 117, p. 28).
Rezoliucinė dalis
1. Atmesti Komisijos prašymą grąžinti sumokėtus 136 037,30 EUR pagal sutartį Nr. COP 493 Invite (Inland Navigation Telematics) .
2. Įpareigoti Impetus Symvouloi Michanikoi – Kainotomia kai Technologia EPE pagal sutartį Nr. TR 1006 Ausias 			(Att in Urban Sites with Integration and Standardisation) sumokėti Komisijai 14 678,41 EUR pagrindinę sumą, padidintą Ispanijoje taikomais metiniais delspinigiais, skaičiuojamais nuo 2002 m. lapkričio 15 d. iki visiško atsiskaitymo.
3. Įpareigoti Impetus Symvouloi Michanikoi – Kainotomia kai Technologia EPE pagal sutartį Nr. V 2043 Artis (Advanced Road Transport Informatics in Spain) sumokėti Komisijai 9 230,77 EUR pagrindinę sumą, padidintą Ispanijoje taikomais metiniais delspinigiais, skaičiuojamais nuo 2003 m. sausio 29 d. iki visiško atsiskaitymo.
4. Kiekviena šalis padengia savo bylinėjimosi išlaidas.